Selve gjennombruddet skjedde da SpareBank1 Nordvest presenterte sitt bidrag til en slik strategiendring. Under forutsetning av at de to ledende klubbene i byen, CFK og KFK, samarbeidet om en felles toppfotball satsing la de på bordet Kr. 750.000 i året i 3 år, totalt Kr. 2.250.000,- pluss at de ville stille fagkompetanse til disposisjon. Dette var noe klubbene vanskelig kunne si nei til og prosessen var dermed endelig i gang. Engasjerte representanter fra de to klubbene opplevde også at man nå kunne rekruttere personer til de fleste jobbene i en ny klubb så vel fra andre klubber som fra næringslivet generelt. Man opplevde det slik at for dette formål ønsket alle å bidra. Siden gjennombruddet har prosessen bare gått en vei.